На основу члана 6. Одлуке о подстицају развоја талентованих ученика и студената ("Службени лист Града Ниша'', бр. 49/05, 49/06 и 83/12-друга одлука) и члана 37. Статута Града Ниша (''Службени лист Града Ниша'', број 88/2008 и 143/2016),

Скупштина Града Ниша, на седници од \_\_\_\_\_\_\_\_\_\_\_ године, донела је

**Р Е Ш Е Њ Е**

I **Даје се сагласност** на Решење о образовању Комисије за подстицај развоја талентованих ученика и студената број 297/2017-01, које је донео Градоначелник Града Ниша дана 9.2.2017. године.

II Решење доставити Градоначелнику Града Ниша, Градској управи Града Ниша и члановима Комисије.

**О б р а з л о ж е њ е**

Правни основ за доношење овог Решења је садржан у члану 6. Одлуке о подстицају развоја талентованих ученика и студената, којим је прописано:

„Комисија има 9 чланова из реда истакнутих познаваоца области образовања, културе и спорта, научних ствараоца и представника локалне самоуправе.

Комисију именује Градоначелник Града Ниша, уз сагласност Скупштине града на период од четири године.

Чланови Комисије раде волонтерски.

Рад Комисије је јаван.“

У складу са својим овлашћењима, Градоначелник Града Ниша је донео Решење о образовању Комисије за подстицај развоја талентованих ученика и студената број 297/2017-01 од 9.2.2017. године.

Скупштина Града Ниша је утврдила да је Решење донето у складу са Одлуком о подстицају развоја талентованих ученика и студената и одлучила као у диспозитиву Решења.

Број: \_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_. године

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**